Ռիզ Ահմեդ

Ռիզվան «Ռիզ» Ահմեդ (; ), բրիտանացի դերասան և երաժիշտ։ Առավել մեծ ճանաչում է ստացել՝ նկարահանվելով Ճանապարհ դեպի Գուանտանամո, Չորս առյուծ, Ստրինգեր ֆիլմերում, ինչպես նաև Մի անգամ գիշերը հեռուստասերիալում՝ մարմնավորելով Նազի կերպարը։ Մի քանի անգամ ներկայացվել է բրիտանական անկախ կինոյի մրցանակի։ Ձայնագրել է երկու ալբոմ։

Կենսագրություն 
Ահմեդը ծնվել է Լոնդոնի Ուեմբլի թաղամասում՝ բրիտանա- պակիստանյան ընտանիքում։ Ռիզը հայրը մուհաջիր ազգության ներկայացուցիչ է։ Նրա ծնողները Անգլիա են տեղափոխվել Պակիստանի Կարաչի քաղաքից 1970-ական թվականներին։ Նրա բարեկամներից մեկը եղել է սըր Շահ Մուհամմեդ Սուլեյմանը։ Վերջինս եղել է «առաջին հնդիկ դատավորը, ով նշանակվել է բրիտանացիների կողմից Ուտար Պրադեշում»։ Սուլեյմանը հետաքրքրվել է նաև ուրդուական պոեզիայով և եղել է հարաբերականության տեսության առաջին քննադատներից մեկը։ Սրանից բացի, Ահմեդը համարվում է Մոլլա Մահմուդ Յաունպուրի (մահացել է 1652 թվականին) հետնորդը, ով Մեծ Մողոլների կայսրությունում եղել է կարևոր գիտնական- փիլիսոփաներից մեկը։

Ահմեդը սովորել է Merchant Taylors' School- ում։ Ավելի ուշ ավարտել է Օքսֆորդի համալսարանի Քրիստ չարչ քոլեջը՝ փիլիսոփայություն, քաղաքագիտություն և տնտեսագիտություն մասնագիտացմամբ։ Այնուհետև դերասանական արվեստ է սովորել Խոսքի և դրամայի կենտրոնական դպրոցում։

Երաժշտական կարիերա
Ալբոմներ
 MICroscope (2011)
 Englistan (2016)
 Cashmere'' (Swet Shop Boys դուետի կազմում) (2016)

Ծանոթագրություններ 

Անգլիացի դերասաններ
Անգլիացի երգիչներ
Անգլիացի երաժիշտներ
Անգլիացի սցենարիստներ
Կինոգործիչներ այբբենական կարգով
«Էմմի» մրցանակի դափնեկիրներ
Բրիտանացի հեռուստատեսային դերասաններ